laion/Wikipedia-Exotic huggingface dataset:
ჩუღურეთის ხიდი

ჩუღურეთის ხიდი — ხიდი მტკვარზე, თბილისის ისტორიული უბნების კუკიისა და გარეთუბნის ზღვარზე, მშრალი ხიდის გაგრძელებაზე. აგებულია 1962 წელს. ჩაანაცვლა 1848-1853 წლებში აშენებული მიხეილის ხიდი. სხვადასხვა დროს ერქვა მიხეილის, კარლ მარქსის, ზაარბრიუკენის, ჩუღურეთის სახელი. 2022 წლის 4 ნოემბერს მიენიჭა ქართველი მწერლის გურამ დოჩანაშვილის სახელი. XIX საუკუნის 40-იან წლებში ამ ადგილას მესანგრეები აშენებდნენ ხის ხიდს, რომელსაც რეგულარულად იტაცებდა ადიდებული მტკვარი. 40-იან წლებში მეფისნაცვლის მიხეილ ვორონცოვის დავალებით არქიტექტორმა ჯოვანი სკუდიერიმ შეადგინა ხიდის პროექტი. იგი ამავე დროს სამუშაოთა ხელმძრვანელიც იყო. ნაგებობა შედგებოდა ორი ცალკეული - დიდი (ხუთმალიანი) და პატარა (ერთმალიანი) ხიდისგან, რომლების კვეთდნენ მტკვრის ძირითად კალაპოტს და მის მარჯვენა შტოს, ორბელიანების (მადათოვის) კუნძულის ადგილას. 1851 დიდი ხიდის პროექტი გადაამუშავა ინჟინერმა ს. ბლიქსმა. მან ხის მალები აგურის კამარებით შეცვალა. მშენებლობას სათავეში ჩაუდგა ქართველთა შორის პირველი ინჟინერი ჰიდრავლიკოსი ვახტანგ მუხრანბატონი. ხუთმალიანი თაღოვანიხიდი გაიხსნა 153 და, ვორონცოვის პატივსაცემად ეწოდა მიხეილის სახელი. ამავე დროს ხიდის მიმდებარე მოედანზე 1867 დაიდგა მიხეილ ვორონცოვის ძეგლი. ხიდი იმდენად ვიწრო (მალების სიგრძე 19 მ, სიგანე 9,3 მ) იყო, რომ 1884 გადააკეთეს - ტროტუარები გაიტანეს ლითონების კონსოლებზე. 1962 ჩატარდა ხიდის საფუძვლიანი რეკონსტუქცია (არქიტექტორები: შოთა ყავლაშვილი, გივი მელქაძე; ინჟინერი გიორგი ქარცივაძე). მშენებლობისას შეინარჩუნეს ძველი ხიდის ბურჯები და ხუთმალიანი კონსტრუქცია. სავალი ნაწილი გაფართოვდა 25 მ-მდე, ტროტუარებისა 3-3 მ-მდე. თავსა და ბოლოში მოუშენეს არსებული მალის სიგრძის რკინაბეტონის თაღები. განაპირას მალის ქვეშ გადის მარცხენა სანაპირო. საბჭოთა პერიოდში კარლ მარქსის სახელს ატარებდა, შემდეგ თბილისთან დაძმობილებული ქალაქ ზაარბრიუკენის, 1994 წელს ჩუღურეთის, 2022 წელს კი გურამ დოჩანაშვილის სახელი ეწოდა. მიხეილის ხიდი ენციკლოპედია „თბილისი. ქუჩები, გამზირები, მოედნები“, თბ., 2008. — გვ. 194, ISBN 978-99928-20-35-3. ენციკლოპედია „თბილისი“, თბ., 2002. — გვ. 479, ISBN 99928-20-32-2. სარალიძე, ა., „თბილისის ხიდები“, გვ. 14-16, „ტფილისის ჰამქარი“, თბილისი, 2012 კვირკველია თ., ძველთბილისური დასახელებანი, თბ.: „საბჭოთა საქართველო“, 1985. — გვ. 41–42. ↑ საკრებულოს გადაწყვეტილებით, თბილისში რამდენიმე გეოგრაფიულ ობიექტს ახალი სახელი მიენიჭა. ინტერპრესნიუსი. 4 ნოემბერი, 2022.
საკურწე

საკურწე — სოფელი ჭიათურის მუნიციპალიტეტში (ქვაციხის თემი), მდებარეობს მდინარე ბუჯის მარცხენა მხარეს. ზღვის დონიდან 500 მეტრი, ჭიათურიდან 13 კილომეტრი. წყაროებში პირველად იხსენიება XVI საუკუნეში. 2014 წლის აღწერის მონაცემებით სოფელში ცხოვრობს 426 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 685. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ანგეჰი

ანგეჰი (სომხ. Անգեղ) — ღვთაება სომხურ მითოლოგიაში, მამა ტორკ ანგეჰისა. ძველსომხურ ღმერთს, ანგეჰს ვანის ტბის მიმდებარე ტერიტორიაზე ეთაყვენებოდნენ. საფიქრებელია, რომ ამავე ტერიტორიაზე იყო გავრცელებული ტარკუს ან ტარგუს კულტი (სავარაუდოდ, მითანიურ-ხეთური წარმომავლობისა), რომელიც ნაყოფიერებისა და მცენარეულის ღმერთი უნდა ყოფილიყო. მოგვიანებით წარმოიშვა სხვა ფორმა სახელისა, ტურკი (სომხ. Տուրք Անգեղ), ან ტორკი (სომხ. Տորք Անգեղ) (ხალხური ეტიმოლოგიის მიხედვით, ტურკ „მადლი“). თაყვანცემის საერთო ადგილის გამო დროთა მანძილზე ტურკი გაუიგივდა ანგეჰს ან მის შთამომავლად განიხილებოდა. დამკვიდრდა მისი სახელი ტურკ ანგეჰი („ანგეჰის მადლი“). მოგვიანებით ანგეჰის ეპითეტი გაგებულ იქნა როგორც „უგვანი“ (ტგეჰ, სომხ. Տգեղ „ულამაზო“), ტორკ ანგეჰი კი დაუკავშირეს არა ანგეჰს, არამედ გოლიათ ჰაიკს. Мифологический словарь/Гл.ред. Е. М. Мелетинский — М.:'Советская энциклопедия', 1990 г.- 672 с. Мифы народов мира/под ред. Токарева С. А. — М., Советская энциклопедия, 1992 г. — т.2 — 719 с.
Guilty Conscience

Guilty Conscience — ემინემის სინგლი ალბომიდან The Slim Shady LP. იგი გამოიცა სინგლის სახით, 1999 წელს. ეს არის რეპერის მესამე სინგლი ამ ალბომიდან. სიმღერაში (ისევე როგორც მის მუსიკალურ ვიდეოში) საუბარია სამი სხვადასხვა პიროვნების კარგ და ცუდ მხარეს შორის დებატებზე - მდგომარეობაზე, რომელშიც პიროვნებაში ერთმანეთს ორი სხვადასხვა ადამიანი იბრძვის და იმარჯვებს.
ტარკუ

ტარკუ, ასევე ტურგუ, ტორკი (სომხ. Տարքու) — სომხურ მითოლოგიაში მცენარეულისა და ნაყოფიერების ღმერთი. ზოგიერთი მკვლევარი მიიჩევს, რომ ტარკუ ხეთური წარმომავლობისაა. ტარკუს კულტი გავრცელებული იყო ვანის ტბის აუზის მიდამოში. დროთა მანძილზე მისი სახელი ტრანსფორმირდა „ტორკად“. ამ ღვთაების გავრცელების რაიონი დაემთხვა იმ ტერიტორიას, სადაც ეთაყვანებოდნენ ძვლესომხურ ღმერთს ანგეჰს. იმის გამო, რომ ორივე ღმერთის თაყვანცემის ტერიტორია ერთმანეთს ემთხვეოდა, ტორკი გაუიგივდა ანგეჰს ან მის ჩამომავალად განიხილებოდა. ტორკის ეპითეტი გახდა „ანგეჰეა“ — თარგმანში „ანგეჰის მადლი“. მოგვიანებით ეპითეტი ანგეჰეა გაიაზრეს როგორც „უგვანი“ (տգեղ ტგეღ „ულამაზო“) და ასე წარმოიშვა ახალი პერსონაჟი — ტორკ ანგეჰი, რომელსაც ჰაიკის შვილიშვილად თვლიდნენ. Мифологический словарь/Гл. ред. Мелетинский Е. М. — М.: Советская энциклопедия, 1990 г.- 672 с. Мифы народов мира/под ред. Токарева С. А. — М., Советская энциклопедия, 1992 г. — т.2 — 719 с.
სარქველთუბანი

სარქველთუბანი — სოფელი ჭიათურის მუნიციპალიტეტში. თემის ცენტრი (სოფლები: ბუნიკაური, ზედა რგანი, თაბაგრები). მდებარეობს ჭიათურის პლატოზე, მდინარე ყვირილის მარჯვენა მხარეს. ზღვის დონიდან 640 მ. ჭიათურიდან 6 კმ. 2014 წლის აღწერის მონაცემებით სოფელში ცხოვრობს 103 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 110. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
The Real Slim Shady

The Real Slim Shady — რეპერ ემინემის სინგლი ალბომიდან The Marshall Mathers LP. იგი გამოიცა სინგლის სახით, 2000 წელს. ეს არის ემინემის პირველი სინგლი ამ ალბომიდან. The Real Slim Shady თავდაპირველად არ იყო განკუთვნილი ალბომში შესატანად, ვინაიდან იგი დაიწერა ალბომის დასრულებამდე რამდენიმე საათით ადრე. სინამდვილეში, დაგეგმილი იყო პირველი სინგლის სახით სიმღერის Who Knew გამოცემა. სიმღერაში ძირითადად ჟღერს კრიტიკა იმ პერიოდის პოპ-სამყაროს მისამართით. ცალკე შემთხვევებში ამან ამა თუ იმ პიროვნების მხრიდან აღშფოთება გამოიწვია: პამელა ანდერსონი - შეურაცხყოფილი იყო სიმღერაში და მის მუსიკალურ ვიდეოში გამოტანილი მისი პირადი ცხოვრების განხილვით (სტრიქონით, სადაც ნახსენებია, თუ როგორ ექცეოდა მას მეუღლე, ტომი ლი). სიმღერაში ემინემი აგრძელებს ცნობილ სინგლში My Name Is გაჟღერებულ სტრიქონს And Dr. Dre said... (Dre-მ თქვა). მასში Dr.Dre პასუხად ეუბნება - Slim Shady, you're a basehead., თუმცა სინგლში The Real Slim Shady იგი არაფერს ამბობს და ემინემიც ხუმრობით აუწყებს მსმენელს, რომ რეპერი სინამდვილეში მის სახლშია გამოკეტილი (And Dr. Dre said—nothing, you idiots/Dr. Dre's dead, he's locked in my basement.). ემინემი ხუმრობს ტომ გრინის თემაზე, რომელიც ტელეეთერში მკვდარ ცხენირემზე ხუმრობდა. ასევე ტექსტში მოხვდა უილ სმითი, რომელმაც ერთ-ერთ ინტერვიუში ახსენა, რომ საკუთარი ჩანაწერების გასაყიდად სულ არ აპირებს მკვლელობებზე ტექსტების შესრულებას ან უცენზურო სიტყვების გამოყენებას. ემინემი ამ სიმღერაში თამამად უსვამს ამ ფაქტს ხაზს (Will Smith don't gotta cuss in his raps to sell records/well, I do. So fuck him, and fuck you too). კლიპში ემინემი ბრიტნი სპირსის პიროვნებას და გრემის დაჯილდოებასაც აკრიტიკებს. (You think I give a damn about a Grammy?/Half of you critics can't even stomach me, let alone stand me/But Slim, what if you win, wouldn't it be weird?/Why? So you guys could just lie to get me here?/So you can sit me here, next to Britney Spears?). კრისტინა აგილერა ასევე იქცა ბოროტი ხუმრობის ობიექტად - ტექსტის მიხედვით იგი კარსონ დელისთან (MTV-ს წამყვანთან) ორალური სექსით იყო დაკავებული. 'N Sync-ის და სხვა ბოიბენდების მისამართით გაჟღერებული სტრიქონია I'm sick of you, little girl and boy groups, all you do is annoy me/so I have been sent here to destroy you.. სიმღერის მისამღერში ემინემი ხაზს უსვამს, თუ რატომ გახდა ასეთი პოპულარული: მე ვარ სლიმ შეიდი, თქვენ კი მხოლოდ ცდილობთ, განასახიეროთ (I'm Slim Shady, yes I'm the real Shady/All you other Slim Shadys are just imitating/So won't the real Slim Shady please stand up, please stand up, please stand up?).
Curtain Call: The Hits

Curtain Call: The Hits — ამერიკელი რეპერ ემინემის 2005 წლის კომპილაციური ალბომი. აქ თავმოყრილია როგორც პოპულარული სიმღერები, ასევე დამატებითი კომპოზიციები - Stan (ელტონ ჯონის მონაწილეობით, საკონცერტო) და ახალი სიმღერები - Fack, When I'm Gone და Shake That. უკანასკნელი ორი გამოიცა სინგლების სახით და მოხვდა საუკეთესო ათეულებში. კომპილაცია გამოვიდა 2005 წლის 6 სექტემბერს, Dr. Dre-ს ლეიბლზე Aftermath Entertainment. აშშ-ში მას ორმაგი, ავსტრალიაში და ბრიტანეთში - სამმაგი, ხოლო ახალ ზელანდიაში - ოთხმაგი პლატინის სტატუსი შეიძინა. რამდენიმე ჩარტში (აშშ და ბრიტანეთი) იგი #1 პოზიციაზე იმყოფებოდა. სპეციალურ გამოცემას თან ახლდა მეორე დისკი, Stan's Mixtape - რამდენიმე დამატებითი სიმღერით, რომელიც არ იქნა შეტანილი კრებულის ჩვეულებრივ გამოცემაში. ↑ https://www.allmusic.com/album/r809615 ↑ 2.0 2.1 Eminem - Curtain Call: The Hits CD Album. Cduniverse.com (2005-12-06). ციტირების თარიღი: 2012-04-14. ↑ Reviewed by Raymond Fiore. (2005-12-19) Curtain Call: The Hits Review | Music Reviews and News. EW.com. დაარქივებულია ორიგინალიდან — 2009-05-03. ციტირების თარიღი: 2012-04-14. ↑ Eminem: Curtain Call: The Hits | Album Reviews. Pitchfork (2005-12-05). ციტირების თარიღი: 2012-04-14. ↑ var authorId = "41858809" by Spence D.. Eminem - Curtain Call - Music Review at IGN. Uk.music.ign.com. დაარქივებულია ორიგინალიდან — 2012-04-25. ციტირების თარიღი: 2012-04-14. ↑ NME Album Reviews - Eminem: Curtain Call – The Hits. Nme.Com (2005-11-30). ციტირების თარიღი: 2012-04-14. ↑ Eminem - Curtain Call: The Hits (staff review). Sputnikmusic. ციტირების თარიღი: 2012-04-14. ↑ By Christian Hoard. (2006-01-12) Curtain Call: The Hits | Album Reviews. Rolling Stone. ციტირების თარიღი: 2012-04-14.
მორძგვეთი

მორძგვეთი — სოფელი ჭიათურის მუნიციპალიტეტში (კაცხის თემი). მდებარეობს მდინარე ყვირილის ნაპირზე. ზღვის დონიდან 360 მეტრი, ჭიათურიდან 8 კილომეტრი. სოფელში არის საბაზო სკოლა და წმ. გიორგის სახელობის ეკლესია (XIX საუკუნის დამდეგი). 2014 წლის აღწერის მონაცემებით სოფელში ცხოვრობს 231 ადამიანი. სოფელში დაიბადნენ ელეფთერ ღვალაძე, - პედაგოგი და საზოგადო მოღვაწე და ვარლამ ღვალაძე, - ბიოქიმიის ერთ-ერთი ფუძემდებელი საქართველოში, პროფესორი. ქართული საბჭოთა ენციკლოპედია, ტ. 7, თბ., 1984. — გვ. 130. ინფორმაცია მორძგვეთის შესახებ[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ სსიპ საგანმანათლებლო და სამეცნიერო ინფრასტრუქტურის განვითარების სააგენტო[მკვდარი ბმული] ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სკინდორი

სკინდორი — სოფელი ჭიათურის მუნიციპალიტეტში (პერევისას თემი). მდებარეობს მდინარე საძალიხევის მარჯვენა მხარეს. ზღვის დონიდან 540 მ. ჭიათურიდან 10 კმ. სოფლის ჩრდილოეთით მდებარეობს ქვედა პალეოლითის ხანის ნამოსახლარი ბეხნარი და არქეოლოგიური ძეგლი კაჟები. 2014 წლის აღწერის მონაცემებით სოფელში ცხოვრობს 446 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 475. ინფორმაცია სკინდორის შესახებ[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
Dr. Alban

Dr. Alban (ნამდვილი სახელი: ალბან ნვალა) — ნიგერიული წარმოშობის შვედი მუსიკოსი. იგი ცნობილი გახდა 1990-იან წლებში, ევროდენსის ჟანრის სიმღერებით. ამჟამად იგი საკუთარი ხმისჩამწერი ლეიბლის Dr. Records მფლობელია, მაგრამ სპეციალობით კბილის ექიმია. ცნობილია თავისი ჰიტ-სინგლით „It's My Life“ . სტუდიური ალბომები Hello Afrika  (1991) One Love  (1992) Look Who's Talking: The Album  (1994) Born In Africa  (1996) I Believe  (1997) Prescription  (2001) Back To Basics  (2008) ვიკისაწყობში არის გვერდი თემაზე: Dr. Alban ოფიციალური საიტი Dr. Alban Records ↑ 1.0 1.1 Allmusic: Dr. Alban (Biography). Allmusic. ციტირების თარიღი: 2011-03-19.
Born In Africa (Dr. Alban-ის ალბომი)

Born In Africa — Dr. Alban-ის მეოთხე სტუდიური ალბომი. იგი გამოვიდა 1996 წელს. დისკი გამოსცა ლეიბლმა BMG. ევროპაში დიდი პოპულარობა იქონიეს ამ ალბომის სინგლებმა This Time I'm Free, Born In Africa და Hallelujah Day. Born In Africa (რადიოს ვერსია) - 3:30 Riddle Of Life 2:42 Alabalaba (Woman'a'Sexy) - 3:19 Hallelujah Day - 3:18 Rock Steady (Pupulala) - 4:16 I Feel The Music - 3:16 Then I Fell In Love - 3:09 I Said It Once - 4:05 Rich Man / Poor Man - 3:10 This Time I'm Free - 3:50 So Long - 3:39 Feel Like Making Love - 5:01 Rock The Woman / Shake It (რემიქსი) - 3:29 This Time I'm Free (რემიქსი) - 4:17 Born In Africa (რემიქსი) - 3:40 ↑ http://www.discogs.com/Dr-Alban-Born-In-Africa/master/71679 ↑ "Dr. Alban - Born in Africa" (გერმანულად). Austriancharts.at. Hung Medien. ↑ "Dr. Alban: Born in Africa" (ფინურად). Musiikkituottajat – IFPI ფინეთი. ↑ "Longplay-Chartverfolgung at Musicline" (გერმანულად). Musicline.de. Media Control. ↑ "Dr. Alban – Born in Africa". Swedishcharts.com. Hung Medien. ↑ "Dr. Alban – Born in Africa". Swisscharts.com. Hung Medien.
Joker's Wild (ჯგუფი)

Joker's Wild — 1960-იანი წლების ბლუზ-როკ ჯგუფი კემბრიჯიდან. ჯგუფის წევრი იყო დეივიდ გილმორი, რომელიც მოგვიანებით პინკ ფლოიდს შეუერთდა. მათ გამოუშვეს მხოლოდ ერთი ალბომი და ერთი სინგლი, თითოული მხოლოდ 50 ეგზემპლარად. ალბომის ჩანაწერი ინახება ბრიტანეთის ბიბლიოთეკის არქივში. პროდიუსერ ჯონათან კინგთან ერთად, ჯგუფმა ჩაწერა დუეტის Sam & Dave სიმღერის Hold On, I'm Comin ბრიტანული ქავერი. თუმცა ორიგინალი გამოვიდა ბრიტანეთში, ამიტომ Jokers Wild-ის ვერსია აღარ გამოუციათ. დეივიდ ოლთემი - გიტარა, კლავიშები, ვოკალი დეივიდ გილმორი - გიტარა, ვოკალი, ჰარმონიკა პიტერ გილმორი - ბას გიტარა, ვოკალი ჯონ გორდონი - გიტარა, ვოკალი დიკ პერი - საქსოფონი, საყვირი ტონი სეინტი - ბას გიტარა, პერკუსია, ვოკალი (ჯგუფი დატოვა 1966 წელს) კლაივ უელჰემი - დასარტყმელი საკრავები, ვოკალი (1966 წლის შუამდე) რიკ უილსი - ბას გიტარა (შეცვალა ტონი სეინტი) უილი უილსონი - დასარტყმელი საკრავები (1966 წლის შუიდან) უილსი მოგვიანებით უკრავდა ჯგუფებში Foreigner და Bad Company. ის და უილსონი ასევე უკრავდნენ დეივიდ გილმორის პირველ სოლო ალბომზე David Gilmour. პერიმ დაუკრა პინკ ფლოიდის რამდენიმე ალბომსა და საკონცერტო ტურნეზე და კარიერა გააგრძელა სესიურ მუსიკოსად. Joker's Wild-ის 5 სიმღერა შეტანილია პინკ ფლოიდის ბუტლეგების კოლექციის A Tree full Of Secrets მე-15 დისკზე. ეს სიმღერებია: Why Do Fools Fall in Love Walk Like a Man Don't Ask Me (What I Say) Big Girls Don't Cry Beautiful Delilah ↑ დაარქივებული ასლი. დაარქივებულია ორიგინალიდან — 2020-03-29. ციტირების თარიღი: 2010-07-24.
ზედა საზანო

ზედა საზანო — სოფელი საქართველოში, იმერეთის მხარის თერჯოლის მუნიციპალიტეტში. თემის ცენტრი (სოფლები: ზედა საზანო, დელტასუბანი, მუჯირეთი, სკანდე, შიმშილაქედი, ჩიხორი). სოფელში არის საექიმო პუნქტი და საჯარო სკოლა. სოფლის ტერიტორია ნაწილი იყო ჭალატყის ნაქალაქარისა, რომელშიც შედიოდნენ ზესტაფონის მუნიციპალიტეტის სოფლები ჭალატყე, ზოვრეთი, ქვედა საზანო, ტყლაპივაკე, შიმშილაქედი და ამჟამინდელი თერჯოლის მუნიციპალიტეტის სოფელი შიმშილაქედი. ლეგენდებში ნაქალაქარი „ბალიასტომად“ მოიხსენიება. 2014 წლის აღწერის მონაცემებით სოფელში ცხოვრობს 1260 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 644. ენციკლოპედია „საქართველო“, ტ. 3, თბ., 2014. — გვ. 334. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
რენოვაცია

რენოვაცია (ლათ. ნოვაციო – განახლება) — ფიზიკური ცვეთისა და მორალური დაძველების მიზეზით გამოუსადეგარი ძირითადი საწარმოო ფონდების ელემენტების განახლების ეკონომიკური პროცესი, მათი ლიკვიდაციისა ან ტექნიკურად უფრო სრულყოფილით შეცვლის გზით. რენოვაციაზე გაწეული დანახარჯების დაფინანსება წარმოებს ძირითადი ფონდების სრული აღდგენისათვის გამოყოფილი ამორტიზაციული გადარიცხვების ხარჯზე. რენოვაცია – ბიზნეს-ტერმინების ლექსიკონი (რუსული)
მხარე

მხარე — ტერიტორიული ერთეული საქართველოსა და რიგ ქვეყნებში. გარდა საქართველოსა, სამხარეო დაყოფა გააჩნია რუსეთის ფედერაციას, ჩეხეთსა და სლოვაკეთს. 1994-1996 წლებში საქართველოს პრეზიდენტის დეკრეტების საფუძველზე ცდას ფორმით შეიქმნა საქართველოს კანონმდებლობით განსაზღვრული ადმინისტრაციულ–ტერიტორიული ერთეულების 9 დიდი გაერთიანება (მხარე). მხარეში დაინიშნა საქართველოს პრეზიდენტის სახელმწიფო რწმუნებულები. მხარე არ წარმოადგენს ადგილობრივი თვითმმართველობის ერთეულს. სამხარეო დაყოფა დაახლოებით ემთხვევა საქართველოს ისტორიულ-გეოგრაფიულ კუთხეებს. 2006 წელს განხორციელებული თვითმმართველობის რეფორმის თანახმად, სახელმწიფო რწმუნებულების ფუნქციად განისაზღვრა მხარეში შემავალი მუნიციპალიტეტების საქმიანობის კანონიერების სახელმწიფო ზედამხედველობა.
ზემო უბანი

ზემო უბანი — შუა საუკუნეების თბილისის ბირთვის — კალას ერთ-ერთი ნაწილი, მტკვრის მარჯვენა ნაპირზე. კალას ქვემო უბნისგან მას შუაბაზარი ჰყოფდა. ზემო უბანი მდებარეობდა ახლანდელი კონსტანტინე აფხაზის (ყოფ. ლესელიძის), ბარათაშვილის ქუჩებსა და მტკვრის კალაპოტს შორის. ქვემო უბნისგან მას შუაბაზარი ჰყოფდა, ახლა კი ის კალას ცენტრალური არტერიის — კ. აფხაზის ქუჩის მარცხნივ მდებარეობს. ზემო უბნის ისტორიული ცენტრია ახლანდელი ერეკლე II-ის მოედანი (ადრინდელი ბატონის მოედანი). ზემო უბანში განლაგებული იყო დიდი ქარვასლები, ქართული ტაძრები: სიონის, ნათლისმცემლის, ანჩისხატის, კვირაცხოვლის, წმ. გიორგის სასახლისეული, ქრისტეშობის, მეფის და მეფის ოჯახის სასახლეთა კომპლექსები, კათალიკოსის და ეპისკოპოსთა ადგილსამყოფლები, ქსნის ერისთავის, ციციშვილის, ზედგინიძის, აბაშიძის და სხვათა სახლები, სომხური ეკლესია სურბ-ნიშანი. ბატონის მოედნის სამხრეთით, გრძელი ბაზრის ქუჩაზე (რასტაბაზარი) გამოდიოდა როსტომ მეფის მიერ აგებული მეჩეთი. ზემო უბანში, მტკვრის პარალელურად გადიოდა თბილისის უმთავრესი სავაჭრო და საზოგადოებრივი მაგისტრალი, რომლის შუაწელზე ბატონის მოედანი მდებარეობდა. ეს მაგისტრალი ემთხვევა ამჟამინდელი სიონის, ერეკლესა და შავთელის ქუჩების ხაზს. კვირკველია, თ., ძველთბილისური დასახელებანი, გვ. 42-43. «საბჭოთა საქართველო», თბ., 1985
ზღვისუბანი

ზღვისუბნის დასახლება (ყოფ. ხევძმარის დასახლება, თემქის დასახლება) — უბანი თბილისის ჩრდილოეთ ნაწილში, ნაძალადევის რაიონში, თბილისის ზღვის მიდამოებში. სახელწოდება XX საუკუნის მეორე ნახევარში გაჩნდა თბილისის წყალსაცავის („თბილისის ზღვა“) შექმნასთან დაკავშირებით, როდესაც „ზღვას“ უშუალოდ მოადგა ქალაქის განაშენიანებაც. ზღვისუბანი მოიცავს ლოტკინის გორის დასახლებას და ავჭალის მიმდებარე ტერიტორიას. საბჭოთა პერიოდში დღევანდელი უბნის ტერიტორიაზე აშენდა თბილისის ელმავალმშენებელი ქარხანა, რომლის სახელწოდების შემოკლების მიხედვით უბანსაც თემქას უწოდებდნენ. თემქის დასახლებას ჯერ ხევძმრის დასახლება, შემდეგ კი ზღვისუბნის დასახლება ეწოდა. ზღვისუბნის მშენებლობა დაიწყო XX საუკუნის 60-იან წლებში. დაგეგმარდა 1971 და 1988 წლებში. შედგება ოთხი მიკრორაიონისაგან: I, III, IV, XI. I მიკრორაიონი მოიცავს IV, IX, X, Xა კვარტლებს, III მიკრორაიონი — I, II III, IV, V კვარტლებს, XI მიკრორაიონი — I, II, III კვარტლებს, IV მიკრორაიონი კვარტლებად არ იყოფა. კვირკველია თ., ძველთბილისური დასახელებანი, თბ., 1985 თბილისის ენციკლოპედია: ქუჩები, გამზირები, მოედნები დაარქივებული 2011-07-25 საიტზე Wayback Machine. . თბილისის მერიის ვებ-პორტალი
სიქთარვა

სიქთარვა — სოფელი საქართველოში, იმერეთის მხარის თერჯოლის მუნიციპალიტეტში. თემის ცენტრი (სოფელი: ჩხარ-ეწერი). მდებარეობს მდინარე ძევრულის მარცხენა მხარეს. ზღვის დონიდან 220 მეტრი. თერჯოლიდან 4 კილომეტრი. 2014 წლის აღწერის მონაცემებით სოფელში ცხოვრობს 1148 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 406. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
პოკაჰონტასი (1995 წლის ფილმი)

პოკაჰონტასი (ინგლ. Pocahontas) — Walt Disney Feature Animation-ის 1995 წლის ანიმაციური ფილმი, რომლის დისტრიბუტორია Buena Vista Pictures. ეს არის დისნეის 33-ე სრულმეტრაჟიანი ანიმაციური ფილმი. პოკაჰონტასი წარმოადგენს დისნეის რენესანსის ნაწილს. გადაღებული რეჟისორების, მაიკ გებრიელის და ერიკ გოლდბერგის მიერ, ფილმი შთაგონებულია ინდიელი პოკაჰონტასის ნამდვილი ამბით და ლეგენდებით. მასში გადმოცემულია მთავარი პერსონაჟის შეხვედრა ინგლისელ ჯონ სმითთან და კოლონიზატორებთან. როლებს ახმოვანებენ ირენ ბედარი, მელ გიბსონი, დევიდ ოგდენ სტირსი, რასელ მინზი, კრისტიან ბეილი, ბილი კონოლი და ლინდა ჰანტი. მუსიკის ავტორია ალან მენკენი, ხოლო სიმღერების ტექსტების — მენკენი და სტივენ შვარცი. პოკაჰონტასი გამოვიდა 1995 წლის 23 ივნისს და მიიღო კრიტიკოსების არაერთგვაროვანი შეფასებები. მისი ანიმაციური და მუსიკალური მხარე დადებითად შეაფასეს, მაგრამ კრიტიკულად განიხილეს ამბავი და ისტორიულ ფაქტებთან შეუსაბამობა. მიუხედავად ამისა, ნამუშევარი კომერციული წარმატებით სარგებლობდა და მსოფლიოში შემოსავალმა 346 მილიონი აშშ დოლარი შეადგინა. ფილმმა მიიღო ორი ოსკარი, საუკეთესო ორიგინალური მუსიკისთვის (მენკენი) და საუკეთესო ორიგინალური სიმღერისთვის („Colors of the Wind“). ფილმს მოჰყვა ვიდეოთამაშიც. 1998 წელს პირდაპირ ვიდეოზე გამოვიდა ფილმის გაგრძელება, „პოკაჰონტასი II: მოგზაურობა ახალ სამყაროში“. მთავარი სტატია: პოკაჰონტასი (საუნტრეკი). ოფიციალური საიტი „პოკაჰონტასი“ — კინოფილმების ინტერნეტ-მონაცემთა ბაზა (ინგლისური) „პოკაჰონტასი“ — Box Office Mojo-ზე „პოკაჰონტასი“ — Rotten Tomatoes „პოკაჰონტასი“ — ანიმაციური ფილმების მონაცემთა დიდ ბაზაში ↑ Box Office Mojo. Box Office Mojo. ციტირების თარიღი: August 10, 2013.
19367 პინკ ფლოიდი

19367 პინკ ფლოიდი — ასტეროიდი, რომელსაც სახელი ეწოდა ინგლისური მუსიკალური ჯგუფის, პინკ ფლოიდის პატივსაცემად. ის აღმოაჩინეს 1997 წლის 3 დეკემბერს. ასტეროიდი მოძრაობს ელიფსის ფორმის ორბიტაზე და მზის გარშემო ერთ ბრუნს აკეთებს 3,82 წელიწადში. მან პერიჰელიუმზე ბოლოს გაიარა 2004 წლის 23 დეკემბერს, 9:00 UTC-ზე. 19367 პინკ ფლოიდის შესახებ მცირე ინფორმაციაა ცნობილი. მისი დიამეტრი უცნობია. სავარაუდოდ ის 3-დან 6 კმ-მდეა. ასტეროიდის სახელი იმითაა გამორჩეული, რომ ის ორი სიტყვისგან შედგება. პიროვნებებისა და ჯგუფების სახელობის ასტეროიდებს, უმეტეს შემთხვევაში, ერთსიტყვიან სახელს არქმევენ. (თუმცა 19383 როლინგ სტოუნზის სახელიც ორსიტყვიანია.) ორბიტის დიაგრამა მონაცემები NASA-ს საინფორმაციო ბაზაში ↑ ასტეროიდების სია
კოსმოგონია

კოსმოგონია (ბერძ. κοσμογονίαl შედგება ბერძ. სიტყვებიდან: κόσμος - სამყარო და γονή - დაბადება) — მოძღვრება სამყაროს წარმოშობის ან შექმნის შესახებ. ჰესიოდეს დროიდან ის გვევლინებოდა მრავალი ფილოსოფიური ტრაქტატის სიუჟეტად. თანამედროვე ეპოქაში კი კოსმოგონია წარმოადგენს მეცნიერების დარგს, რომელიც შეისწავლის სამყაროს ყველა ასტრონომიული ობიექტის წარმოშობასა და განვითარებას. Cosmology: The Study of the Universe.